stanford-oval/wikipedia huggingface dataset:
סו פולס

סוּ פולס (באנגלית: Sioux Falls) היא העיר הגדולה ביותר במדינת דקוטה הדרומית שבארצות הברית. העיר משמשת כבירת מחוז מינהאהא שבדקוטה. בשנת 2020 מנתה אוכלוסיית סו פולס 
192,517 נפש. האזור המטרופוליטני של העיר עצמה מונה 276,730 נפש, נכון לשנת 2020 ובצירוף עם העיר השכנה מדרום, סו סיטי שבאיווה, מונה המטרופולין מעל מיליון נפש.
העיר הוקמה בשנת 1856 על גדות הנהר סו הגדול (Big Sioux River), בערבת המישורים הגדולים, החוצה את ארצות הברית מדרום לצפון. הנהר נקרא על שמו של שבט הסו, שבט אינדיאני שחי באזור, והעיר נקראה על שם המפלים הקיימים בנהר. באזורים נרחבים אלו חיו בעבר גם השבטים האינדיאנים הו-צ'ונק, מיזורי, דקוטה, נקוטה, שאיין, אומהה, פונקה, אוסג', קנזה, איווה, קוופו, אריקירה ואוטו. עד היום מאוכלסת העיר בצאצאים רבים של השבטים הללו.
היסטוריה > המאה התשע עשרה

העדות הראשונה להגעת אירופאים לאזור היא מתחילת המאה השמונה עשרה. חוקרים צרפתים הגיעו למקום כדי למפות אותו, ולמנות את האוכלוסייה הילידית של האזור. במפקד שערכו, מנתה אוכלוסייה זו כעשרת אלפים נפש.
ההתיישבות הלבנה באזור החלה רק באמצע המאה התשע עשרה. בשנת 1832 פקד את המקום פילנדר פרסקוט, שהיה סוחר, חוקר וצייד. בשנת 1844 הנהיג ג'יימס אלן משלחת צבאית, שיצאה ממצודת דה מוין שבאיובה כדי לתור את האזור. תיאור של מפלי נהר סו שהתפרסם ב-1856, עורר ביקוש לאזור בקרב יזמי נדל"ן שעסקו ביישוב ובבניית ערים חדשות. באותה שנה הגיעו לאזור שתי קבוצות מתיישבים, שאף שהסתכסכו בשאלת הבעלות על הקרקעות, שיתפו פעולה בהקמת מצודה שנקראה "מבצר סוד", ושתפקידה היה להגן על המתיישבים מפני השבטים האינדיאנים העוינים.
עד 1862 היו הסכסוכים בין הלבנים לאינדיאנים מעטים למדי, אך בשנה זו, עם פרוץ המרד של שבט הסו, הידוע כמלחמת דקוטה - 1862, ועם התפשטות המלחמה למינסוטה, נורו ונהרגו שני מתיישבים לבנים. עקב כך פונתה העיר ממתיישביה הלבנים והאינדיאנים בזזו ושרפו אותה כליל. עם סיום המלחמה וניצחון הלבנים, השתנה יחסם כלפי האינדיאנים ילידי דקוטה, ותופעות של התאכזרות והרעבה כלפיהם הפכו לשכיחות בקרב מתיישבי דקוטה הדרומית ומינסוטה.
ב-1865 הוקמה בעיר "מצודת דקוטה", ששימשה עמדת הגנה כנגד האינדיאנים. מתיישבים ותיקים רבים החלו לחזור העירה, לצד גל חדש של מתיישבים שנהרו מערבה. בשנים שלאחר מכן גדלה האוכלוסייה והחלה בנייה מואצת בעיר. בשנת 1876 התאגדו התושבים תחת השם "כפר סו פולס", וב-3 במרץ 1883, קיבלה העיר רישיון חוקי מטעם בית המחוקקים המחוזי.
התפתחותן של מסילות הרכבת בשנות השמונים של המאה התשע עשרה, גרמה להאצה רבה בהתפתחותה של דקוטה הדרומית בכלל ושל סו פולס בפרט. אוכלוסיית העיר זינקה מ-2,164 נפש בשנת 1880, ל-10,167 ב-1890. מגמה חיובית זו נקטעה בעשור שלאחר מכן, עקב מתקפת ארבה חמורה ושפל לאומי כללי. מספר תושבי העיר עלה בעשור האחרון של המאה התשע עשרה בשמונים ותשע נפש בלבד.
היסטוריה > המאה העשרים

עם תחילת המאה העשרים חזרה הצמיחה לסו פולס. החלה תקופה של חקלאות ממוכנת, הוקמו מכלאות בקר, מהגדולים בארצות הברית, ונפתח מפעל גדול לעיבוד ואריזת בשר - חברת ג'ון מורל. תחומים אלו ביססו את כלכלת העיר עד מחצית המאה. בשנת 1942, בעיצומה של מלחמת העולם השנייה, הוקמו בסמוך לעיר בסיס אווירי ובסיס רדיו ותקשורת. בסיסים אלו העסיקו אזרחים, תושבי סו פולס, ותרמו בכך להתפתחות כלכלית נוספת. משנות החמישים ואילך, התרחבה הכלכלה לתחומים נוספים, בעיקר שירותים, בנקאות, ביטוחים, רפואה מונעת ועסקים קמעוניים.
בשנות החמישים והשישים נסללו בדקוטה הדרומית הכבישים הבין-מדינתיים: 90, 29 ו-229. התפתחות תחבורתית זו בצירוף העובדה שסו פולס היא המטרופולין הבודד ברדיוס של קילומטרים רבים, הגבירה את נגישותה של העיר לתושבי האזורים הכפריים שסביבה ותרמה רבות להתפתחות כלכלתה.
החקיקה הכלכלית המקלה של דקוטה הדרומית, היטיבה מאוד עם כלכלתה של סו פולס. הקלות בנושא הלוואת עם ריבית שהתקבלו בשנות השבעים, גרמו לבנק הניו יורקי המפורסם "סיטי בנק" להעביר את מרכז ניהול האשראי שלו לסו פולס. הקלות אחרות בנושא מס הכנסה, משכו אל העיר חברות פיננסיות רבות, ביניהן סיטיגרופ, מהמעסיקות הגדולות בעיר (3,200 עובדים), HSBC הולדינגס, Wells Fargo ועוד.
המעסיק הגדול ביותר בעיר הוא בית החולים סנפורד הלת', הכולל קליניקות טיפוליות ויחידות רפואה מונעת. בית החולים מעסיק למעלה מ-5,000 עובדים ומרים תרומה משמעותית לכלכלת האזור. במקביל פועלים בעיר שלושה בתי חולים נוספים: בית החולים אוורה מק'קנן (מעסיק כ-3,500 עובדים), בית החולים של החיילים הוותיקים של דרום דקוטה ובית החולים אוורה הרט של דרום דקוטה.
תחומי הכלכלה המסורתיים של סו פולס, ייצור ועיבוד מזון, נשארו דומיננטיים גם בסוף המאה העשרים. בית האריזה ג'ון מורל, שהוקם בתחילת המאה, הוא המעסיק השלישי בעיר עם למעלה מ-3,300 עובדים. לצד מפעל זה פועלים בעיר עוד מספר בתי חרושת לייצור מזון.
תיירות

אף כי סו פולס נהנית ממספר פארקים יפים, הידוע שבהם הוא פארק המפלים, העיר אינה אטרקטיבית לתיירים, המוצאים בה בעיקר מקומות לינה ומעדיפים לטייל באזורים המעניינים הסמוכים לה. בעיירה דה סמט הנמצאת מצפון לסו פולס, נמצא ביתה של לורה אינגלס ווילדר, שקורותיה בעיירה זו הועלו על הכתב בספר "עיר קטנה בערבה", מתוך סדרת הספרים "בית קטן בערבה" המנציחה את חייה של הסופרת. בעיירה נערכים פסטיבלים לזכרה, ונמכרים מזכרות העוסקות בנושא זה.
אתרים נוספים הסמוכים לעיר ומהווים מוקד משיכה לתיירים הם העיר מיטשל, צ'מברלין ופיר, בירת המדינה.
גאוגרפיה ואקלים

סו פולס שוכנת בדרום-מזרח דקוטה הדרומית, 24 ק"מ בלבד מערבית למינסוטה ו-13 ק"מ בלבד צפונית לאיובה. העיר בנויה על רמה שגובהה הממוצע הוא 448 מטר. שטחה של העיר לפי מדידות רשמיות הוא 145.9 קמ"ר, רובם המוחלט יבשה ורק 0.04% מים.
עקב מיקומה של העיר בעומק היבשת, הרחק מן האוקיינוסים, שורר בה אקלים יבשתי לח, המתאפיין בקיץ חם ולח ובחורף יבש וקר. הטמפרטורה הממוצעת בחודש החם - יולי, היא 30 °C, ובחודש הקר - ינואר, היא מינוס 15 °C. מידת החום הגבוהה ביותר שנרשמה בעיר היא 43 °C (בקיץ 1936) ואילו הנמוכה ביותר היא מינוס 41 °C (בחורף 1899). ממוצע הגשמים השנתי בסו פולס עומד על 627 מ"מ.
אזכורים בתרבות

העיר מהווה זירה להתרחשויות רבות במהלך כל 13 העונות של הסדרה על טבעי.
חלק מרכזי בעלילת העונה השנייה של הסדרה פארגו מתרחש בעיר.
ערים תאומות

סו פולס עומדת בקשרי ערים תאומות עם שלש ערים אירופאיות:
גרמניה פוטסדם, גרמניה
הממלכה המאוחדת סטרביין, הממלכה המאוחדת
רוסיה סורגוט, רוסיה
הערות שוליים

↑  American Indian Services
| דגל דקוטה הדרומית מדינת דקוטה הדרומית |
| --- | --- | --- |
| בירת המדינה | פיר |  |
| אזורים גאוגרפיים | הפארק הלאומי בדלנדס • הגבעות השחורות • פיין רידג' • סולנד |  |
| היישובים הגדולים ביותר | סו פולס • רפיד סיטי • אברדין • ברוקינגס • ווטרטאון • מיטשל • יאנקטון • פיר • יורון • ספירפיש • ורמיליון • ברנדון • בוקס אלדר • מדיסון • סטרג'יס • בל פארוש • האריסבורג • טי • דל רפידס • מוברידג' |  |
| נושאים נוספים | מחוזות • סמלים • היסטוריה • דמוגרפיה • יהדות דקוטה הדרומית |  |
| --- | --- |
בקרת זהויות :  NLI: 987007548038605171  GND: 4442891-1  LCCN: n81007242  MusicBrainz: ae1c6bc3-a525-420c-af54-692b449e8edb  NARA: 10045820  NKC: ge1004578  VIAF: 136046926   WorldCat (עם VIAF): 136046926 
סו פולס, מבט מפארק המפלים
בית המודדים באתר ההיסטורי של לורה אינגלס ויילדר בדה סמט, צפונית לסו פולס
מפלי נהר סו בקיץ
מפלי נהר סו קפואים בחורף 2005
סמואה במשחקים האולימפיים

סמואה משתתפת במשחקים האולימפיים מאז אולימפיאדת לוס אנג'לס (1984). ברוב האולימפיאדות בהן השתתפה, הגיעו הספורטאים הסמואים להישגים נמוכים למדי, ואולם באולימפיאדת בייג'ינג (2008) הייתה קרובה מרימת המשקולות אלה אופלוגה לזכייה במדליה היסטורית בקטגוריית משקל הנשים מעל 75 ק"ג. אופלוגה סיימה במקום הרביעי, לאחר שהרימה משקולות במשקל כולל של 269 ק"ג. קילוגרם אחד פחות מהזוכה במדליית הארד, מריה גרבובצקאיה מקזחסטן. אולם, בסוף שנת 2016 נפסלו התוצאות של זוכת מדליית הכסף, אולגה קורובקה מאוקראינה, ושל גרבובצקאיה לאור הימצאות סמים ממריצים בדיגמות הדם שנשמרו מהמשחקים. לאור פסילתן זכתה אופלוגה במדליית הכסף, היחידה עד כה של המדינה. באולימפיאדת לונדון (2012) סיימה אופלוגה במקום השישי. באולימפיאדת ריו דה ז'ניירו (2016),  מרים מהשקולות ואיפאווה נבו יואנה, סיים במקום השמיני.
סמואה מעולם לא השתתפה באולימפיאדת חורף.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
| אולימפיאדת בייג'ינג (2008) | 0 | 1 | 0 | 1 |
אולימפיאדת לונדון (2012): 0
אולימפיאדת ריו דה ז'ניירו (2016): 0
אולימפיאדת טוקיו (2020): 0
| סך הכל | 0 | 1 | 0 | 1 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  הרמת משקולות | 0 | 1 | 0 | 1 |
| סך הכל | 0 | 1 | 0 | 1 |
ראו גם

סמואה במשחקים הפאראלימפיים
סמואה במשחקים האולימפיים לנוער
הערות שוליים

↑  '"`UNIQ--templatestyles-00000002-QINU`"'"Medals by Games" [מדליות לפי משחקים]. Olympic Analytics (באנגלית). נבדק ב-6 במאי 2022. {{cite web}}:  (עזרה)תחזוקה - ציטוט: url-status (link)
↑  '"`UNIQ--templatestyles-00000004-QINU`"'"Medals by Sports" [מדליות לפי ענפי ספורט]. Olympic Analytics (באנגלית). נבדק ב-6 במאי 2022. {{cite web}}:  (עזרה)תחזוקה - ציטוט: url-status (link)
חורבות

חורבות הפורום הרומי ברומא, איטליה.
אתר מאצ'ו פיצ'ו.
חורבות הם שרידי מבנים שהוקמו על ידי ציוויליזציות שונות ברחבי העולם. המונח מתייחס למבנים שלמים שנהרסו באופן חלקי או מוחלט לאורך זמן, כתוצאה ממגוון גורמים, כגון: חוסר תחזוקה, הרס מכוון על ידי בני אדם או הרס חסר שליטה כתוצאה מאירועי טבע (לדוגמה רעידות אדמה, שרפות, סערות וכדומה). אסונות טבע הם הגורם העיקרי להרס וחורבות בעבר, בנוסף לסכסוכים מזוינים ודילול האוכלוסייה או הגלייתה לאזורים מרוחקים. כשהמבנים ננטשו רבים מהם נהרסו לאורך הזמן עקב בליה מפגעי הטבע. חורבות הן לרוב נכסי תרבות ונחשבות לחלק מהמורשת התרבותית, כגון האקרופוליס או מאצ'ו פיצ'ו ועוד.
ישנם אתרי חורבות מפורסמים בכל העולם. האתרים הבולטים נמצאים בסין העתיקה, בעמק האינדוס ובאזורים נוספים בהודו, באיראן, בישראל, בעיראק, ביוון, במצרים, אתרים רומיים ברחבי אגן הים התיכון ואתרי האינקה והמאיה ביבשת אמריקה. לאתרי החורבות יש חשיבות רבה להיסטוריונים, לארכאולוגים ולאנתרופולוגים, בין אם הם היו בעבר ביצורים בודדים, מקומות פולחן, אוניברסיטאות עתיקות (אנ'), בתים ומבני שירות, או כפרים, עיירות וערים שלמות. אתרי חורבות רבים הפכו לאתרי מורשת עולמית של אונסק"ו, כדי לזהות ולשמר אותם כאזורים בעלי ערך יוצא דופן לאנושות.
ערים

ערים עתיקות היו לעיתים קרובות מחנות צבא שהפכו לערים ויישובים מבוצרים. בעקבות הסכסוכים המזוינים הערים המובסות היו נתונות לביזה פעם אחר פעם. דלהי, בירת הודו, נהרסה ונבזזה שבע עד עשר פעמים ולאחר מכן נבנתה מחדש. כל שליט החליט לבנות את העיר בדרכו שלו או על גבי הריסות או לצד ההריסות. בדלהי המודרנית עדיין ניתן לאתר חורבות של שבע הערים שקדמו לה.
במאה ה-20 נשארו חורבות כתוצאה מהמלחמות המודרניות כגון מלחמת העולם השנייה, בערים כמו ורשה, דרזדן, קובנטרי, סטלינגרד, קניגסברג וברלין, ומנגד מספר ערים מרכזיות ברחבי העולם כמו: ביירות, קאבול, סרייבו, גרוזני ובגדאד נהרסו באופן חלקי או מלא כתוצאה מאירועי קרבות מקומיים.
ערים שלמות נהרסו, וחלקן אף אבדו לחלוטין, בגלל אסונות טבע. העיר הרומית העתיקה פומפיי באיטליה נהרסה כליל במהלך התפרצות געשית במאה ה-1 לספירה, וחורבותיה שנחשפו נשמרות כאתר מורשת עולמית. גם הערים טבריה וצפת העתיקות נהרסו בשנת 1837 ברעידת אדמה והעיר ליסבון בפורטוגל נהרסה כליל ב-1755 ברעידת אדמה וצונאמי אדירים; ורעידת האדמה בסן פרנסיסקו בארצות הברית ב-1906 הותירה את העיר חרבה כמעט מוחלטת עד ששוקמה.
הרס מכוון

מלבד פעולות מלחמה, מבנים היסטוריים חשובים נהרסו במכוון כתוצאה מפעילות גורמים חברתיים, פוליטיים וכלכליים. השחתת האנדרטאות הציבוריות ברומא במהלך המאה הרביעית, התחוללו בעקבות חקיקת קודקס תאודוסיאנוס ובחקיקה החדשה של מיוריאנוס. ההרס גבר ככל שהאפיפיורים היו חופשיים מהגבלות האימפריאליות. אבני השיש נשרפו ליצירת סיד לשימוש החקלאים הרומים במושבות הרומיות עד המאה ה-19.
באירופה, מבני דת רבים נפגעו כתוצאה מהפוליטיקה. במאה ה-16, המלך האנגלי הנרי השמיני החל להחרים את רכושם של מוסדות נזירים במסע שנודע בשם פירוק המנזרים. מנזרים רבים נחרבו כאשר גגות העופרת שלהם, הוסרו.
במאה ה-20, מספר מבנים היסטוריים אירופאים נחרבו כתוצאה ממדיניות מיסוי, שחייבה את כל המבנים בעלי הגגות לשלם ארנונה גבוהה. הבעלים של הבניינים הללו, כמו טירת פטרסו (אנ') (ששוחזרה עם הזמן) וטירת סליינס (אנ') בסקוטלנד, הסירו בכוונה את גגותיהם במחאה והתרסה כנגד המיסים החדשים. לגזירות הממשלתיות האחרות הייתה תוצאה ישירה יותר, כמו המקרה של טירת בורסטון (אנ'), שבה הורה הפרלמנט האנגלי להרוס משמעותית את הטירה כדי למנוע את השימוש בה. אירלנד הפוסט-קולוניאלית עודדה את הריסתם של בתים מפוארים שנבנו באדריכלות ג'ורג'יאנית, כי הם היו סמל של האימפריאליזם הבריטי.
שרידי מגדלי פלדה ועץ

ככלל, מגדלים הבנויים מפלדה ניתנים לפירוק, כאשר הם אינם בשימוש יותר, מכיוון שניתן להשתמש בשימוש חוזר, בקורות הפלדה לבנייה מחדש של הבניינים באתרים חדשים או אם המצב אינו מאפשר שימוש חוזר ישיר, ניתן למחזר את המתכת. עם זאת, לפעמים יסודות ומרתפי המגדלים נשארו, כי הסרתם יקרה.
אסתטיקה

בימי הביניים חורבות רומיות היו מכשול לבנייה המודרנית. כגון: מחצבות לבלוקים מעוצבים, או שיש לשריפת סיד חקלאי. בתקופת הרנסאנס, חורבות קיבלו תפקיד חדש בקרב האליטה התרבותית. התחושה של מעצבי תאוריית ההיסטוריציזם שליוותה את הנאו-קלאסיציזם הובילה כמה אמנים ומעצבים לחשוב על המונומנטים הקלאסיים המודרניים של ימיהם כפי שהם ייראו יום אחד כחורבות.
בתקופת הרומנטיקה חורבות (בעיקר של טירות) היו באופן תדיר אובייקטים לציירים, מקום מפגשים של משוררים רומנטיים, סטודנטים לאומנות וכדומה.
ערך השרידים בתאוריה האדריכלית שהעלה האדריכל הנאצי אלברט שפר. מהווה הרחבה להשקפתו של האדריכל הגרמני בן המאה ה-19 גוטפריד סמפר בדבר העדפה של בנייה בחומרים טבעיים כגון סלע, על השימוש בחומרים מודרניים כברזל. הבניינים תוכננו ליום שהם יתמוטטו וישאירו אחריהם חורבות אסתטיות שיחזיקו מעמד הרבה יותר זמן ללא תחזוקה כלל. ערך השרידים זכה לפופולריות במאה ה-20 בשעה שאלברט שפר עסק בתכנון אולימפיאדת הקיץ של 1936 ופורסם בשם Die Ruinenwerttheorie ("תורת ערך ההרס").
חורבות נותרו נושא פופולרי לציור ולצילום ולעיתים קרובות הן עוברות רומנטיזציה בקולנוע ובספרות, דבר שמספק תפאורות נוף או משמשות כמטפורות לצורות אחרות של דעיכה. לדוגמה, הריסות טירת דנסטנבורג באנגליה העניקו השראה לצייר ויליאם טרנר לצייר מספר ציורים; בשנת 1989 שימשה טירת דונוטר (אנ') ההרוסה בסקוטלנד לצילומי הסרט "המלט".
ראו גם

פירוק המנזרים באנגליה
פולי (אדריכלות), להריסות הגן
עיר רפאים
אוזימנדיאס, שיר אנגלי על חורבות
רומנטיקה
הערות שוליים

↑  Robert R. Anderson, Ulrich Goebel, Oskar Reichmann:. tape 4. de Gruyter, 2000, ISBN 978-3-11-016382-7, p. 931
↑  "Nalanda University Ruins | Nalanda Travel Guide | Ancient Nalanda Site". Travel News India (באנגלית אמריקאית). 2016-10-05. נבדק ב-2017-02-18.
↑  Centre, UNESCO World Heritage. "World Heritage". whc.unesco.org. נבדק ב-19 במרץ 2018. {{cite web}}:  (עזרה)
↑  Max Weber, The city, 1958
↑  http://urban.cccb.org/urbanLibrary/htmlDbDocs/A036-C.html Stephen Graham, Postmortem City: Towards an Urban Geopolitics
↑  מרדכי אליאב, 'עדות ראייה על מוראות הרעש בצפת תקצ"ז (1837), קתדרה 79 (מרץ 1996), עמ' 53–78
↑  תרגום לעברית חלק מסיפורו של תומסון מובא אצל מיכאל איש-שלום בספרו מ-1965 מסעי נוצרים לארץ ישראל, עמ' 453–455
↑  Codex Theodosianus, xv.1.14, 1.19, 1.43.
↑  Novellae maioriani, iv.1.
↑  See Dale Kinney, "Spolia from the Baths of Caracalla in Sta. Maria in Trastevere", The Art Bulletin 68.3 (September 1986):379-397) especially "The status of Roman architectural marbles in the Middle Ages", pp. 387–90.
↑  A selection chosen for their picturesque value, appear in Simon Marsden (photos), Duncan McLaren (text), In Ruins: The Once Great Houses of Ireland, 1980, expanded ed. 1997.
↑  But see Tim Edensor, Industrial ruins: spaces, aesthetics and materiality, 2005.
↑  The European career of the pleasure and pathos absorbed from the European contemplation of ruins has been explored by Christopher Woodward, In Ruins (Chatto & Windus), 2001.
↑  Simon O'Corra: France in Ruins, Buildings in Decay, London 2011 ISBN 978-1-906137-23-6
| --- | --- |
בקרת זהויות :  NLI: 987007561460105171  GND: 4050934-5  LCCN: sh85115792  NDL: 01183899  NKC: ph127767 
רעידת אדמה בסן פרנסיסקו בשנת 1906: הריסות בקרבת רחוב פוסט ושדרת גרנט (אנ').
הריסות של מנזר וויטבי (אנ'), אנגליה.
חורבות טירת קג'אני (אנ') בקאיאני, פינלנד.
בית אורי (אנ'), אברדינשייר (אנ') נהרס כתוצאה מהסרת הגג שלו לאחר מלחמת העולם השנייה כדי להימנע ממיסוי.
שרידי מפעל הרכב פקארד (אנ') בחגורת החלודה, דטרויט, מישיגן, ארצות הברית.
התקפת אדם בתווך

התקפת אדם בתווך שמבצעת מלורי לתקשורת שבין אליס ובוב
התקפת "אדם בתווך" (באנגלית: Man in the middle) היא מתקפת סייבר בו התוקף מצותת לשיחה המתקיימת בין צדדים ברשת מחשבים. התוקף מתחזה לכל אחד מהם בנפרד אך למעשה מנהל את ההתקשרות בניהם, בעוד הם מאמינים שהם מתקשרים ישירות בערוץ פרטי. כדי שהתקפה כזו תצליח ראשית חייב התוקף להתחזות בהצלחה לכל צד, ולהיות מסוגל ליירט את כל המסרים או התשדורות העוברים ביניהם ולהוסיף, למחוק או לשנות כל מסר כרצונו.
התקפת "אדם בתווך" מתמקדת בתהליך האימות ההדדי בפרוטוקול התקשורת, ולכן פרוטוקולים קריפטוגרפיים נוקטים בדרך כלל בצעדי מנע על ידי הוספת תהליך אימות. למשל SSL מאפשר אימות חד-צדדי או דו-צדדי של המתקשרים זה כלפי זה, בדרך כלל בשימוש במערכת הצפנה אסימטרית המשתמשת בחתימה דיגיטלית ובאלגוריתמים כדוגמת RSA. לעיתים בסיוע ישות ייעודית הקרויה צד שלישי מהימן או רשות אישור מהימנה דוגמת וריסיין.
התקפת "אדם בתווך" תוך התחזות גם אפשרית, למעשה חוקרים בתחום האבטחה הצליחו לדמות מגוון מתקפות כאלו ואף מציעים כלים ממוכנים המסוגלים לבצע עבודה זו, קיימים אף מוצרי אבטחה, כגון IPS,‏ DLP,‏ שרתי פרוקסי ו-IDS, אשר משתמשים בטכניקה דומה כדי לפענח מידע מוצפן ולוודא כי הוא אינו מכיל תוכן בעייתי.
בסביבת האינטרנט בדרך כלל ההגנה הטובה ביותר כנגד התקפה כזו היא לאמת את זהותו של הצד השני באמצעות "תעודת אימות" שניתנת על ידי צד שלישי נאמן. בדפדפנים מודרניים קיימים מנגנוני הגנה מדיוג (פישינג) ואמצעים לשמירת פרטיות כגון מחיקת עוגיות, היסטוריה או גלישה בסתר. אולם חרף כל המאמצים האינטרנט לעולם לא יהיה מסוגל לספק הגנה מושלמת לגולש, כך שלמרות ההמלצה לוודא שהדפדפן מציג צלמית "מנעול", ישנם דרכים להתקין תעודות אישור מזויפות וליצור "מראית עין" של מצב תקין. קיים תיעוד רב בנושא, ידוע כי ממשלות ניסו לנקוט בשיטות כאלו לצורך ריגול וכן קיימים ארגונים בהם כל תעבורת האינטרנט מנוטרת תוך שימוש בטכניקה זו.
ראו גם

DNSSEC
POODLE
התקפת "שליחה מחדש"
SMBRelay
הערות שוליים

↑  לעיתים מסומנת בקיצור MITM או MiM
2021 בטלוויזיה

| 0 | 1 | 2 | 3 |
| --- | --- | --- | --- |
|  |  | 2021  בטלוויזיה |  |
< · 2019 · 2020 — 2021 — 2022 · 2023 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2021 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
18–22 במאי – תחרות האירוויזיון התקיימה ברוטרדם שבהולנד. בתחרות זכתה אוקראינה, עם השיר "Zitti e buoni", אותו ביצעה להקת הרוק האיטלקית מונסקין.
סדרות ותוכניות בולטות שבוטלו או הסתיימו ב-2021

בארצות הברית
| תאריך שידור הפרק האחרון | שם הסדרה | רשת השידור | שנת עלייה לשידור | סטטוס | מקור |
| --- | --- | --- | --- | --- | --- |
| 21 במרץ | אלים אמריקאים | Starz | 2015 | בוטלה |  |
| 11 באפריל | בן 10 | Cartoon Network | 2016 | הסתיימה |  |
| 11 באפריל | חסרי בושה | שואוטיים | 2011 | הסתיימה |  |
| 30 באפריל | מקגייוור | CBS | 2016 | הסתיימה |  |
| 17 במאי | Cheaters | סינדיקציה | 2000 | בוטלה |  |
| 23 במאי | NCIS: ניו אורלינס | CBS | 2014 | הסתיימה |  |
| 20 ביוני | משפחת קרדשיאן | E! | 2007 | הסתיימה |  |
| 24 ביוני | קונאן | TBS | 2010 | הסתיימה |  |
| 28 ביוני | בטיפול | HBO | 2008 | הסתיימה |  |
| 23 ביולי | השופטת ג'ודי | סינדיקציה | 1996 | הסתיימה |  |
| 10 בספטמבר | לוציפר | Netflix | 2016 | הסתיימה |  |
| 16 בספטמבר | ברוקלין תשע-תשע | NBC | 2013 | הסתיימה |  |
| 9 בנובמבר | סופרגירל | The CW | 2015 | הסתיימה |  |
נפטרו

פרק זה לוקה בחסר. אנא תרמו לוויקיפדיה ו.
4 בינואר – טניה רוברטס, שחקנית, מפיקה ודוגמנית יהודייה אמריקאית. נודעה בעיקר בזכות תפקידה בעונה האחרונה של סדרת הטלוויזיה "המלאכיות של צ'רלי", ותפקידה בסיטקום "מופע שנות ה-70" (נולדה ב-1955)
7 בינואר – מייקל אפטד, במאי ומפיק קולנוע וטלוויזיה בריטי (נולד ב-1941)
14 בינואר – פיטר מארק ריצ'מן, שחקן קולנוע, טלוויזיה ותיאטרון יהודי אמריקאי, תסריטאי, מפיק סרטי קולנוע וטלוויזיה, מחזאי וסופר (נולד ב-1927)
23 בינואר – האל הולברוק, שחקן קולנוע, תיאטרון וטלוויזיה אמריקאי (נולד ב-1925)
23 בינואר – לארי קינג, שדרן רדיו וטלוויזיה אמריקני (נולד ב-1933)
5 בפברואר – כריסטופר פלאמר, שחקן קולנוע, תיאטרון וטלוויזיה קנדי (נולד ב-1929)
במרץ – ניקולה פאג'ט, שחקנית אנגלייה (נולדה ב-1945)
8 במרץ – טרוור פיקוק, שחקן אופי בתיאטרון ובטלוויזיה, תסריטאי ופזמונאי אנגלי (נולד ב-1931)
15 במרץ – יפת קוטו, שחקן קולנוע וטלוויזיה יהודי אפרו אמריקאי (נולד ב-1939)
23 במרץ – ג'ורג' סיגל, שחקן קולנוע וטלוויזיה יהודי-אמריקאי (נולד ב-1934)
24 במרץ – ג'סיקה וולטר, שחקנית קולנוע וטלוויזיה יהודייה-אמריקאית (נולדה ב-1941)
5 באפריל – פול ריטר, שחקן תיאטרון קולנוע וטלוויזיה בריטי (נולד ב-1966)
16 באפריל – הלן מקרורי, שחקנית קולנוע, תיאטרון וטלוויזיה אנגלייה (נולדה ב-1968)
18 במאי – צ'ארלס גרודין, שחקן קולנוע, טלוויזיה ותיאטרון, קומיקאי, מחזאי, תסריטאי, במאי, מפיק וסופר יהודי אמריקאי (נולד ב-1935)
13 ביוני – נד ביטי, שחקן קולנוע וטלוויזיה אמריקאי (נולד ב-1937)
3 ביולי – אן סטליבראס, שחקנית קולנוע וטלוויזיה אנגלייה (נולדה ב-1938)
24 ביולי – ג'קי מייסון, קומיקאי ושחקן יהודי-אמריקאי (נולד ב-1928)
28 ביולי – צבי שיסל, שחקן, מפיק קולנוע וטלוויזיה, מפיק מוזיקלי ובמאי קולנוע ישראלי (נולד ב-1946)
29 באוגוסט – אדוארד אסנר, שחקן קולנוע וטלוויזיה יהודי-אמריקאי (נולד ב-1929)
6 בספטמבר – מייקל קנת' ויליאמס, שחקן קולנוע וטלוויזיה אמריקאי (נולד ב-1966)
14 בספטמבר – נורם מקדונלד, קומיקאי, סופר, שחקן, סטנדאפיסט ומפיק קולנוע קנדי (נולד ב-1959)
19 בספטמבר – ג'ון צ'אליס, שחקן אנגלי (נולד ב-1942)
3 באוקטובר – סינתיה האריס, שחקנית קולנוע וטלוויזיה אמריקאית (נולדה ב-1934)
24 באוקטובר – ג'יימס מייקל טיילר, שחקן טלוויזיה אמריקאי (נולד ב-1962)
9 בנובמבר – ג'רי דאגלס, שחקן טלוויזיה יהודי-אמריקני (נולד ב-1932)
31 בדצמבר – בטי וייט, שחקנית, קומיקאית ומנחת טלוויזיה אמריקאית, זוכת 7 פרסי אמי (נולדה ב-1922)
פרסים

פרק זה לוקה בחסר. אנא תרמו לוויקיפדיה ו.
טוען רבני

טוען רבני (בראשי תיבות: טו"ר) או "טוען בית דין", הוא מקצוע מודרני של ייצוג לקוחות בבתי דין רבניים, בדיני משפחה, בדומה לתפקיד עורך דין בבית משפט.
התנאים לעיסוק בתפקיד

רישיון העיסוק מוסדר בתקנות הטוענים הרבניים, תשס"א-2001 ובכללי לשכת עורכי הדין (העסקת טוען), תשע"ו-2016, העוסקים במקצוע הטוען הרבני ובהעסקת טוענים רבניים על ידי עורכי דין.
סעיף 1 לתקנות הטוענים הרבניים, קובע כי מי שאיננו עורך דין, לא ייצג בפני בתי הדין הרבניים אדם אחר, אלא אם כן קיבל רישיון של טוען רבני. רישיון הייצוג של טוען רבני ניתן על ידי נשיא בית הדין הרבני הגדול.
סעיף 2 לתקנות מציב ארבעה תנאים לכשירותו של אדם להיות טוען רבני:
תושב ישראל.
למד לאחר שמלאו לו 18 שנה, באחד מאלה:
 - ישיבה, במשך ארבע שנים לפחות.
 - מוסד חינוכי, שהכיר בו לעניין זה בית הדין הרבני הגדול, במשך שלוש שנים לפחות, והוא זכאי לתעודת גמר של המוסד החינוכי.
עמד בבחינות שערכה ועדה בוחנת שמינה נשיא בית הדין הגדול כולל בחינה בתחום המעשי של המקצוע.
מבחינת אופיו ואורח חייו, הוא ראוי לשמש טוען רבני.
כללי אתיקה וחיסיון

אחד הדברים החשובים לאנשים הפונים לקבל סעד משפטי בתחום דיני המשפחה הוא נושא החיסיון והדיסקרטיות. כללי האתיקה החלים על הטוענים הרבניים הם אותם כללי אתיקה אשר חלים על עורכי הדין. על פי חוק, עורך דין חייב לשמור בסודיות כל מידע שהובא לידיעתו על ידי הלקוח. הדבר אמור גם לגבי עובדי משרדו והכפופים לו. במדינות רבות רשויות המדינה מכירות בחובתו זו של עורך הדין. כך למשל, כל מסמך או מידע המאוחסן אצל עורך הדין, מוגן מפני תפיסה או חיפוש כלשהו מצד רשויות שלטון כמו המשטרה או כל גורם אחר. החיסיון נועד לאפשר ללקוח כנות וגילוי לב מלא, מבלי לחשוש שדבר זה יכול לשמש נגדו ביום מן הימים. ניתן לחשוף את המידע החסוי רק בעקבות הרשאה מפורשת של הלקוח לעשות כן. יוצא מן הכלל מקרה בו לקוח מגלה לעורך הדין על כוונתו לבצע עבירה בעתיד, שבו חייב עורך הדין לחשוף את המידע על מנת למנוע ביצוע העבירה. כמו כן החיסיון אינו חל במקרה של תביעת עורך הדין בגין שכר טרחה שלו הוא זכאי בעניין שבו טיפל עבור לקוחו.
קיים הבדל מהותי בין עורכי דין לטוענים רבניים. את ההבדלים ניתן לראות בתקנון האתיקה של לשכת עורכי הדין לעומת תקנון האתיקה של הנהלת בתי הדין הרבניים. לעו"ד אמנם אסור לשקר לטובת הלקוח, אך הוא חייב להאמין ללקוח, והחיסיון הגורף על יחסי עו"ד–לקוח מאפשר לחפות כמעט על כל עוולה. טוען רבני לעומתו מוגבל לפעול במסגרת ההלכה, שאוסרת להטעות את בית הדין ולהטות את הדין בניגוד להלכה.
לטוענים הרבניים קיים בית דין למשמעת משלהם, בדומה לבית הדין המשמעתי של עורכי הדין.